ליליאן לוקס

ליליאן לוּקס (בורשטיין) (באנגלית: Lillian Lux; 20 ביוני 1918 – 11 ביוני 2005) הייתה שחקנית, תמלילנית וזמרת יידיש אמריקאית-ישראלית. אשתו של פסח בורשטיין ואמו של מייק בורשטיין.

== תולדות חייה ==
נולדה כליליאן סילביה לוקשבסקי בברוקלין למשפחה יהודית, בגיל שבע כבר שיחקה בתיאטרון האמנותי היידי (Yiddish Art Theater). בגיל 14 השתתפה בוודוויל כרקדנית וזמרת והשתתפה בתוכניות רדיו. כמו כן הופיעה בבתי הנופש בהרי קטסקיל ("חגורת הבורשט") ביחד עם דני קיי הצעיר.

ב-1938 שכר אותה פסח בורשטיין כחברה בלהקתו לקראת נסיעתה לסיבוב הופעות בפני קהילות יהודיות בדרום אמריקה. פסח ולילי, שהייתה צעירה ממנו בעשרים ושתיים שנים, נישאו במונטווידאו שבאורוגוואי. בשנת 1939 יצאו בני הזוג לסיבוב הופעות בפולין. בגין חוסר השקט באזור, הציע להם חבר בסגל הדיפלומטי לקחת חופשת קיץ מהופעות, והם עזבו לארצות הברית ימים ספורים בטרם הפלישה הגרמנית. (לפי דבריה בתוכנית טלוויזיה ששודרה בישראל הם עזבו כי הייתה לה תחושה שעדיף לצאת את פולין חזרה הביתה עקב רוח המלחמה שנשבה אז בפולין למרות שבעלה לא רצה לצאת. הם הפליגו בספינה פילסודסקי ונתנו שם הופעה. בסיום ההופעה עלה הקברניט על הבמה והודיע בפולנית שפולין נכבשה באותו היום). הלהקה שיחקה בתיאטראות יידיש באפר איסט סייד בשדרה השנייה במנהטן.

בשנת 1945 נולדו לפסח וליליאן תאומים, סוזן ומייקל (לימים השחקן הנודע מייק בורשטיין). כשהתאומים הגיעו לגיל שבע הם החלו להופיע בהצגה "חתונה בעיירה" והצגות נוספות ביידיש ברחבי העולם. למרות שסוזן לא נשארה בעסקי המשחק, המשפחה הופיעה רבות גם ברצועת הבורשט, ובורשטיין פתח את התיאטרון שלו, "ההופקינסון", בברוקלין. להקתו (שהתפרסמה כ"ארבעת הבורשטיינים", כשהתאומים מופיעים תחת שמות הבמה "מוטל'ה וזיסל'ה") זכתה לשבחי הביקורת ובברודוויי ובישראל עבור הביצוע ל"שירי המגילה" של איציק מאנגר.

אחרי השואה, בשל ירידה דרסטית במספרי קהל היידיש, בורשטיין מצא קהל בדרום אמריקה ומזרח אירופה וכן בישראל. ב-1962 עלתה המשפחה לישראל, אך מאוחר יותר עזבו פסח ולילי את הארץ בשל המס שהוטל על התיאטרון היידי במטרה לקדם את השפה העברית.

לוקס נפטרה בשנת 2005, בגיל 87. נקברה לצד בעלה בבית הקברות מאונט הברון שברובע קווינס בניו יורק.

במלאת 100 שנה להולדתו של פסח בורשטיין ביים הבמאי ארנון גולדפינגר סרט תיעודי על חייהם ועל הקריירות של משפחת בורשטיין בשם "הקומדיאנטים", שזכה בפרס אופיר בקטגוריה שלו.

==אוטוביוגרפיה==
*געשפילט א לעבן, תל אביב: [חמו"ל] (דפוס מ’ חמיאל), תש"ם 1980. ("כל חיי במה"; פסח בורשטיין בשיתוף עם ליליאן לוקס)
<div class="mw-content-ltr">
* Pesach’ke Burstein, with Lillian Lux Burstein, What a Life!: The Autobiography of Pesach’ke Burstein, Yiddish Matinee Idol; edited by Gershon Freidlin, Syracuse, N.Y.: Syracuse University Press, 2003.
</div>

== קישורים חיצוניים ==

* [http://archives.savethemusic.com/bin/archives.cgi?q=songs&search=performer&id=Lillian+Lux ליליאן לוקס] באתר "Save The Music"
* [http://digital.library.upenn.edu/webbin/freedman/lookupartist?hr=&what=5831 ליליאן לוקס] בקטלוג פרידמן, ספריית אוניברסיטת פנסילבניה
* [https://rsa.fau.edu/lillian-lux ליליאן לוקס], באתר ארכיון המוזיקה היהודית של אוניברסיטת אטלנטיק פלורידה
* [http://www.milkenarchive.org/#/videos/view/69 ליליאן לוקס על ראשית דרכה בתיאטרון היידי]; מראיין: ניל ו' לוין, Milken Archive oral history
<div class="mw-content-ltr">
* Stephen Mille, [http://www.nysun.com/obituaries/lillian-lux-86-international-star-of-yiddish-stage/15411 Lillian Lux, 86, International Star of Yiddish Stage], The New York Sun, June 14, 2005
* Margalit Fox, [http://www.nytimes.com/2005/06/15/theater/lillian-lux-86-noted-actress-and-singer-of-yiddish-stage-is-dead.html Lillian Lux, 86, Noted Actress and Singer of Yiddish Stage, Is Dead], The New York Times, June 15, 2005
* Ariella Cohen, [http://forward.com/news/3681/lillian-lux-burstein-86-yiddish-theater-giant Lillian Lux Burstein, 86, Yiddish Theater Giant], The Forward, June 17, 2005 (Updated Apr 14, 2015)
* [http://variety.com/2005/scene/people-news/lillian-lux-1117924648 Lillian Lux], Variety, June 17, 2005
* [http://www.economist.com/node/4102310 Lillian Lux, star of the Yiddish theatre, died on June 11th, aged 86], The Economist, Jun 23rd 2005
</div>
* [https://web.archive.org/web/20070504083536/http://www.jewish-theatre.com/visitor/article_display.aspx?articleID=1414 הספד] באתר התיאטרון היידי 
* 

* 
* 
* 
* 
* גד נחשון, [https://web.archive.org/web/20130127130354/http://www.jewish-theatre.com/visitor/article_display.aspx?articleID=230 "The Komediant": The Yiddish Legend of the 'Burstein Family'], The Jewish Post of New York, April 2002, באתר All About Jewish Theatre

==הערות שוליים==

קטגוריה:ניו יורק: אישים
קטגוריה:שחקני תיאטרון יידיש
קטגוריה:שחקניות תיאטרון אמריקאיות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרים השרים ביידיש
קטגוריה:זמרות השרות ביידיש
קטגוריה:זמרות אמריקאיות
קטגוריה:זמרים אמריקאים
קטגוריה:יהודיות אמריקאיות
קטגוריה:עולות בשנות ה-1960
קטגוריה:עולים בשנות ה-1960
קטגוריה:זמרות ישראליות
קטגוריה:זמרים ישראלים
קטגוריה:שחקניות יידישאיות
קטגוריה:אישים הקבורים בבית הקברות מאונט היברון
קטגוריה:ישראליות שנולדו ב-1918
קטגוריה:ישראלים שנולדו ב-1918
קטגוריה:ישראליות שנפטרו ב-2005
קטגוריה:ישראלים שנפטרו ב-2005